Juomaripojan hevonen
Juomaripojan hevonen se seisoo
 joka kapakalla, joka kapakalla,
 juomaripojan hevonen se seisoo
 joka kapakalla.

 Mitä se tekee se juomaripoika
 heilall’ napakalla, heilall’ napakalla,
 mitä se tekee juomaripoika
 heilall’ napakalla?

 Juomaripojan hevonen se seisoo
 aina ilman heinii, aina ilman heinii
 ja juomari itse kapakassa
 silittelee seinii.

 Juomaripojan hevonen se seisoo
 aina ilman lointa, aina ilman lointa.
 Ja juomaripoika se juomisen jälkeen
 on aina ilman tointa.

 Mitä se tekee se juomaripoika
 taloss’ emännällä, taloss’ emännällä?
 Kun ottaa piian ja maksaa palkan
 niin pääsee vähemmällä.

 Siitähän sen aina juomarin tuntee,
 kun se aina laulaa, kun se aina laulaa
 ja juomaripoika se kätensä kietoo
 joka tytön kaulaan.

Lähde: Teekkarilauluja. 2001. 13. lähes muutumaton painos. Päätoimittaja Jaakko Helle. Teknillisen Korkeakoulun Ylioppilaskunta, Espoo.

Laulut
Teekkarilauluja_(2001)
Anonyymi